بۆکۆ حەرام

بۆکۆ حەرام گرووپێکی ئیسلامیی چەکدارە، کە لە وڵاتی نێجیریا لە ساڵی٢٠٠٢ لەلایەن محەممەد یوسفەوە دامەزراوەو لە ساڵی ٢٠٠٩وە چەکی گرتوەتە دەست و بووەتە گرووپێکی جیھادی. ناوی ئەو گرووپە بە واتەی دژی ھاتنی کلتوری ڕۆژاوایە بۆ وڵاتی نێجیریا و بە وتەی ئەوان دژی داب و نەریتی بێئەخلاقی ڕۆژاوان و پێیان وایە کە دەبێت شەریعەتی ئیسلام لەسەرانسەری وڵاتی نێجیریا جێبەجێ بکرێ و بەس خوێندنگەی ئیسلامی ھەبن. ئەوان پەلامار و ھێرش دەکەنەسەر کڵێسە و پیاوە ئایینی و دێھاتە مەسیحی نشینەکان و ھەروەھا بۆ سەر موسڵمانەکانیش ئەوانەی کەیارمەتی حوکمەت دەدەن و ناچنەژێر بارو حوکمی ئەوانەوە. چالاکی و ھێرشەکانی ئەو گرووپە زیاتر لەباکووری نێجیریایە کەزیاتر دانیشتووانی موسوڵمانن. بارەگای سەرەکی بۆکۆ حەرام لە مایدوگورییە کەبەشێکی شاری بۆرنۆ یە، و لەم دوایییەشدا بەیعەتیان دایە گرووپی (دەوڵەتی ئیسلامی).

 سەرچاوەکان 

 ڕووداو
 دەنگی ئیسلام

پۆل:ڕێکخراوە ئیسلامییەکان
پۆل:ڕێکخراوە جیھادییەکان
پۆل:ئەو ڕێکخراوانەی کە لەلایەن ئەمریکاوە بەتیرۆریست دەستنیشانکراون
پۆل:دژە ڕۆشنبیری